Димитър Байкушев
Димитър Байкушев е български футболист, защитник на Славия (1930 – 1941 г.) и националния отбор. Един от изтъкнатите футболисти през 30-те години с вдъхновена, бойка игра.

Кариера 
Със Славия е трикратен шампион през 1930, 1936, 1939 и носител на купата на страната през 1930 и 1936 г. През сезон 1937/38 играе във Франция за отбора на Туркоан.

Национален отбор 
В националния отбор има 27 срещи, в които е вкарал 3 гола. Носител на Купата на БОК през 1931 и 2 пъти на Балканската купа през 1932 и 1935 г.

Треньорска кариера 
След като приключва състезателната си кариера е треньор на Славия (1943, 1946 – 1948, 1958 – 1960), Завод-12 (1950 – 1955), Дунав (1956 – 1957), когато отборът за първи път влиза в „А“ група, Спартак (Пловдив) (1961 – 1965), Горубсо (Мадан) (1965 – 1969) и Поморие. Под негово ръководство „Славия“ и „Спартак“ спечелват шампионски титли съответно през 1943 и през 1963 г. Открива талантливи футболисти и упорито работи с тях. Заслужил треньор (1968 г.), заслужил деятел на физкултурата.

Източници 

Български футболисти
Български футболисти във Франция
Футболисти на Славия (София)
Родени в София
Починали в София
Погребани в Централните софийски гробища